Stjórn Hagsmunasamtaka heimilanna þakkar fráfarandi stjórnarmönnum , þeim Elíasi Péturssyni , Gunnari Kr . Þórðarsyni og Matthildi Skúladóttur samstarfið það sem af er þessu starfsári . Jafnframt lýsir stjórn yfir vonbrigðum með að ekki hafi tekist að leysa þann málefnalega ágreining sem nú birtist í úrsögn stjórnarmanna . Ákvarðanir hafa ávallt verið teknar á lýðræðislegan hátt og þeim fylgt eftir sem slíkum . Hagsmunasamtök heimilanna eru þverpólitískur vettvangur þar sem fólk með ólíkan bakgrunn kemur saman til að vinna að hagsmunum félagsmanna . Eina pólitíkin sem er á dagskrá samtakanna er lánapólitík , til hagsbóta fyrir neytendur , þar sem krafan um leiðréttingu lána og afnám verðtryggingar liggur til grundvallar . Árangurinn af starfi samtakanna , þó ung séu , er umtalsverður . Viðhorfið í samfélaginu gagnvart lántakendum og lánamálum almennt hefur gjörbreyst . Framboð af óverðtryggðum lánum hefur aukist og samtökin hafa haft afgerandi áhrif á að gengisbinding lána var dæmd ólögmæt . Í tíð sitjandi stjórnar hefur mörgum mikilvægum málum verið ýtt úr vör . Sem dæmi má nefna umkvörtun til ESA um afturvirka lagasetningu og afturvirka vaxtaútreikninga á gengistryggð lán , sem og kvörtun til umboðsmanns Alþingis varðandi lagaheimild reiknireglna Seðlabanans fyrir þeirri aðferðarfræði sem notuð er fyrir verðtryggð lán . Samtökin hafa að auki haft áhrif á endurorðað eignarréttarákvæði í drögum að nýrri stjórnarskrá . Send hefur verið beiðni um opinbera athugun á 110% leiðinni á efnahags - og viðskiptaráðuneytið . Þá er undirskriftarsöfnun fyrir leiðréttingum lána og afnámi verðtryggingar komin vel á veg , með yfir 28 þúsund undirskriftir . Félagsmönnum hefur fjölgað um 50% frá síðasta aðalfundi og eru nú um 6400 talsins . Málstaðurinn og markmiðin eru skýr - í þágu heimilanna í landinu . Við látum verkin tala .